**2. pielikums**

“Radio un video tiešraižu nodrošināšana Talsu pilsētas svētku un Rojas Zvejnieksvētku

laikā”, identifikācijas Nr. TNPz 2023/9

**TEHNISKĀ SPECIFIKĀCIJA**

1. **Vispārējs situācijas apraksts:** Talsu novada pašvaldībai (turpmāk – Pasūtītājs) nepieciešams nodrošināt radio un video tiešraides Talsu pilsētas svētku un Rojas Zvejnieksvētku laikā nacionālās apraides radio stacijā un pretendenta tīmekļvietnē šādos pasākumos:
	1. Talsu pilsētas svētkos, kas noris 2023. gada 1. jūlijā laikā no plkst.10.00 līdz 18.00;
	2. Rojas Zvejnieksvētkos, kas noris 2023. gada 8. jūlijā laikā no plkst.10.00 līdz 18.00.
2. **Uzdevumi un prasības pakalpojuma nodrošināšanai:**
	1. Jānodrošina izbraukuma studijas uzstādīšana:
		1. Talsu pilsētas svētkiem: 2023. gada 30. jūnijā pēc Pasūtītāja norādītās informācijas.
		2. Rojas Zvejnieksvētkiem: 2023. gada 7. jūlijā pēc Pasūtītāja norādītās informācijas.
	2. Nacionālās apraides radio stacijai jābūt ar mērķauditoriju no 395 000 līdz 420 000 klausītājiem nedēļā.
	3. Jāparedz iespēja nodrošināt tiešraidi bez pieslēguma komunikācijām (elektrība, internets).
	4. Pretendentam jānodrošina:
		1. Video tiešraides pretendenta tīmekļvietnē;
		2. Izbraukuma studija ar diviem vadītājiem;
		3. Pasākumu pašreklāmas: 1 (vienu) nedēļu pirms katras tiešraides, nodrošinot mērķauditoriju no 395 000 līdz 420 000 klausītājiem nedēļā;
		4. Pasākumu video un audio ieraksta un reālā laika video montāža;
		5. Tiešraižu translāciju signāls;
		6. Video materiāla avota pārslēgšana starp video ierīcēm tiešraides laikā, gadījumā, ja tiek nodrošinātas vairākas video ieraksta ierīces vienlaicīgi, jeb reālā laika montāža;
		7. Tehniskais atbalsts pusēm ērtākā veidā – mutiski, telefoniski, e-pastā, u.c.;
		8. Video, audio, apgaismojuma u.c. nepieciešamās tehnika pakalpojuma realizācijai, tehniskā sagatavošanās, kā arī transporta pakalpojumi tiešraides nodrošināšanai;
		9. Tiešraižu saturs sadarbībā ar Pasūtītāju;
		10. Tiešraižu pārraide dažādos Latvijas klimatam atbilstošos laika apstākļos;
		11. Pasākuma norises vietas izpēte (interneta pieslēguma atbilstības testus, skaņas aparatūras pārbaudi, kameru lokācijas u.c. savlaicīgas darbības, lai nodrošinātu kvalitatīvu tiešraidi) pirms pasākuma;
		12. Savlaicīga tiešraides tehnikas uzstādīšana pasākuma norises vietā, lai savlaicīgi veiktu testus ar pārējām tiešraides atspoguļošanā iesaistītajām pusēm, t.sk. tiešās translācijas testus, kā arī video ieraksta testus (ne mazāk kā 30 minūtes pirms tiešraides sākuma jābūt veiktiem visiem testiem);
		13. Rezerves interneta pieslēgums (4G vai lielākas jaudas) un nepārtrauktās barošanas bloks (UPS);
		14. Straumēšanas plūsmas automātiska atjaunošanās darba stacijās, pārtrūkstot un atjaunojoties interneta sakariem;
		15. citas darbības, kas nepieciešamas, lai varētu nodrošināt kvalitatīvu pakalpojumu izpildi saskaņā ar pasūtītāja norādījumiem.